इस प्रकार परेड का यह दृश्य राष्ट्रपति भवन से या विजय चौक से चलकर नई-पुरानी दिल्ली के विभिन्न मार्गों से होता हुआ लालकिले पर समाप्त होता है। रास्ते में लाखों इसको देखते और स्वागत करते हैं। रात को राष्ट्रपति भवन और संसद भवन प्रकाश में जगमगा उठते हैं। तीन दिन बाद परेड की वापसी के भव्य प्रदश्रन के साथ इस महान राष्ट्रीय पर्व का समापन होता है और अगले एक वर्ष तक अपनी स्मृतियों की छाप राष्ट्रजनों पर अंकित कर अपनी महानता का आश्वासन दे जाता है। वस्तुत: इस प्रकार के राष्ट्रीय पर्व राष्ट्रजनों को यह संदेश भी दे जाते हैं कि राष्ट्र और उसकी रक्षा-समृद्धि के लिए हर प्रकार का त्याग-बलिदान करने को प्रस्तुत रहना चाहिए। ऐसा रहने पर ही राष्ट्र एंव उसका सम्मान सुरक्षित रहा करते हैं।